PFIZER – บริษัทยาที่ใหญ่ที่สุดในโลก
26 กันยายน 2564

PFIZER – บริษัทยาที่ใหญ่ที่สุดในโลก
Pfizer – หนึ่งในบริษัทยาที่ใหญ่ที่สุดในโลกสัญชาติอเมริกันก่อตั้งโดยนักธุรกิจชาวเยอรมันชื่อชาร์ล ไฟเซอร์ เมื่อปี 1849 (สำนักงานใหญ่อยู่ที่นครนิวยอร์ก ประเทศสหรัฐอเมริกา) โดยมียาที่มีชื่อเสียงและได้รับการยอมรับในวงการแพทย์อย่างมากได้แก่ Lipitor (Atorvastatin) ยาลดคอเลสเตอรอลที่ขายดีที่สุดในโลก, Fluconazole ยาต้านเชื้อรา, Celebrex ยาแก้ปวด และ Viagra ยากระตุ้นสมรรถภาพทางเพศที่ได้รับความนิยมอย่างสูง ในเชิงรายได้ยอดขายของผลิตภัณฑ์ในกลุ่ม Pfizer 52% มาจากประเทศสหรัฐฯ , 20% ประเทศในกลุ่มกำลังพัฒนา, 19% ในยุโรป และ 10% มาจาก Rest of the World ณ ปัจจุบัน Pfizer มีมูลค่าตลาด (Market Cap) อยู่ที่ USD 262.62 Billion, เทรดอยู่ที่ P/E 21.44 เท่า และมี Dividend Yield อยู่ที่ 3.33% (อ้างอิงข้อมูลจากเมื่อวันที่ 4 กันยายน 2021)
ปัจจัยที่นักลงทุนต้องติดตาม
Pfizer (PFE US) ร่วมมือเป็นพันธมิตรกับ BioNTech (BNTX US) เพื่อพัฒนาวัคซีนตระกูล mRNA (Messenger Ribonucleic Acid) ซึ่งเป็นนวัตกรรมใหม่โดยการฉีดพันธุกรรมโมเลกุล mRNA เข้าไปในร่างกาย (โดยจะสร้างโปรตีนลักษณะคล้ายหนามของไวรัสโควิด-19) เพื่อกระตุ้นให้ร่างกายสร้างภูมิคุมกันขึ้นมา ซึ่งล่าสุดเมื่อวันที่ 23 สิงหาคม 2564 คณะกรรมการอาหารและยาสหรัฐฯ (FDA) ได้ประกาศอนุมัติให้วัคซีนของ Pfizer สามารถใช้งานได้เต็มรูปแบบแล้ว (สำหรับบุคคลที่อายุ 16 ปีขึ้นไป)
การกลายพันธุ์ของไวรัส Covid-19 ทำให้เกิดการแพร่ระบาดของเชื้อ Covid สายพันธุ์ใหม่ๆ ซึ่งทำให้ผู้ผลิตวัคซีนต้องเร่งคิดค้นและพัฒนาวัคซีนใหม่ๆ ตลอดเวลาเพื่อต่อต้านกับสายพันธุ์ใหม่ๆ ที่อาจจะเกิดขึ้นในอนาคตอันใกล้ นอกจากนี้เพื่อสร้างภูมิคุ้มกันหมู่ (Herd Immunity) จึงมีความจำเป็นอย่างมากในการฉีดวัคซีนกระตุ้นภูมิในเข็มที่ 2 และ 3 และในอนาคตการฉีดวัคซีนป้องกันเชื้อไวรัส Covid ประจำปีอาจจะกลายเป็น New Normal เหมือนการฉีดวัคซีนป้องกันโรคไข้หวัดใหญ่
ในความเป็นจริงหุ้นปลอดภัยไม่มีอยู่จริง (ขึ้นชื่อว่าหุ้นคือสินทรัพย์เสี่ยง) หุ้นปลอดภัยคือหุ้นที่สามารถทดทานต่อความไม่แน่นอนภายใต้สถานการณ์ในปัจจุบันซึ่งคือหุ้นในกลุ่ม Healthcare เพราะว่ามีรายได้ที่แน่นอน + มีประเด็นบวกในอนาคต (Vaccine) + หุ้นมี Valuation ที่ไม่แพงและจ่ายปันผลสม่ำเสมอ
Investor Tip:
Pfizer (PFE US) – จดทะเบียนซื้อขายในตลาดหลักทรัพย์ New York Stock Exchange, ประเทศอเมริกา ซึ่งใช้ Ticker Code ในการซื้อขายว่า “PFE US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS OFFSHORE , CFRA Research ,Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #Pfizer
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp